Imtella' Diċembru 5, 2021 Fiz-zoo ta' Antwerp fil-Belġju nstabu żewġ ippopotami pożittivi għall-Covid. Għalkemm ħadd mill-impjegati ma rriżulta pożittiv ġew ordnati biex jilbsu l-maskri u jagħmlu testijiet regolari. Mhux magħruf kif l-ippopotami, li jisimhom Imani u Hermien, ħadu l-virus hekk kif ħadd minn dawk li jieħdu ħsiebhom ma kellu l-Covid fl-aħħar jiem. Iz-zoo qal li ż-żewġt ippopotami għandhom sintomi ħfief, fosthom riħ ħafif, u ġew iżolati. Huwa qal li dan huwa l-ewwel każ ta' Covid fl-ippopotami. Il-virus diġà nstab fix-xadini u qtates.